**Ефективност и ефикасност**



Съдържание

1. Основни понятия.
2. Ефективност и ефикасност.
3. Разлики между ефективност и ефикасност.
4. Коефициент за ефективност Ееф = полезен резултат/разходи.
5. Видове ефективност.
6. Как да бъдем по-ефективни?
7. Как да бъдем по-ефикасни?
8. **Основни понятия.**

* **Ефектът е** резултат, следствие, последица от действие.  Означава да причини

(нещо), да направи (нещо), да се случи (нещо), да доведе до желания резултат.

* **Правилно** е синоним на: точно, вярно, редно, в реда на нещата, нормално,


както трябва, както му е редът, с право, наистина, истински, точно така, именно.

* **Икономичността** е придобиването с най-малки разходи на необходимите

ресурси за осъществяване на дейността при спазване на изискванията за качеството.

* **Коефициентът на полезно действие** е характеристика на ефективността на

една система при преобразуване на енергията; отношението между полезната енергия (превърната в работа) и пълната енергия, предадена на системата. Коефициентът на полезно действие винаги е по-малък от 100% поради загуби от триене, загряване и др. Изразява се в %: на парни машини е около 20 %, на двигатели с вътрешно горене - около 35 %, на електрически двигатели - около 95 %.



* **Термини и изрази на английски език.**

При определяне на разликата между ефективност и ефикасност настъпва объркване от превода на съответните термини от английски.

Когато говорят за ефективност, икономистите у нас имат предвид резултата спрямо вложените ресурси. Но хората със западно образование, както и тези, които специализират управление на проекти, е възможно да настояват за друго разбиране. Така че трябва да се следи и контекстът. Объркване се получава при превода на английските термини efficiency и effectiveness.

**efficiency** – **ефективен, ефикасен** – от който има добър ефект (в смисъл на резултат, следствие, последица от действие), резултат (обикновено под формата на продукт), да се прави нещо добре без пилеене на време и пари, действен.

В този случай двата термина се смесват или разменят значението си.  
**effectiveness, efficacy** – постигане на успешен резултат, който е желан или ценен.

Освен това **cost-effectiveness** или **cost-efficiency** означават почти едно и също -способността да се получи най-висока възможна печалба или полза, сравнено с изразходените пари.

Ефективността е един от най-разпространените термини в икономиката и често има различни значения. Тя  може да означава резултатност или икономичност, но понякога се използва и като синоним на рентабилност или възвращаемост.

В литературата за управление на проекти се говори за ефикасност като съотношение между резултат и ресурс (разходи).

В икономиката ефективността отразява степен на използване на ресурс или възможност или съотношение между ресурс и резултат. В зависимост от контекста това може да се нарича икономическа ефективност или да се използват конкретните значения като ефективност на разходите, ефективност на финансовите пазари и т.н.

За да избегнем объркването може да се приемем, че съществуват два термина:

* Eфективност по отношение на целесъобразност и значимост на действията,

която ще наричаме само „**ефективност“** ;

* Eфективност при изпълнение на задачите наречена „**ефикасност“**.

От тук следват и определенията:

* **Ефективността** е да изберете правилните цели и да ги постигнете.

Ефективността е свързана с целесъобразността на действията. Чрез нея се дава отговор на въпроса, дали се вършат „правилните“ неща. Тя не отчита разходите (енергия, труд, финансови средства), а само постигането на целта. Колкото е по-висока степента на постигане на една значима цел, толкова по-ефективни са предприетите действия и мероприятия.

* **Ефикасността** означава да се правят нещата „правилно“ – с добро качество от

първия път, без загуби на ресурси и време. Тя е свързана със *способността да се избягва загубата* на материали, енергия, усилия, пари и време за извършване на нещо или за постигане на желания резултат.

Тя показва съотношението на постигнатия резултат спрямо вложените разходи за материали, енергия, труд и финансови средства. Чрез нея се дава отговор на въпроса, дали нещата се вършат икономично, по „правилния“ начин.


1. **Ефективност** и **ефикасност.**


Тези две понятия са много важни за правилното функциониране на организацията и постигането на добри резултати.

Ефективността трябва да предхожда ефикасността – да се определят правилните цели и след това да се постигнат по най-правилния начин.

От гледна точка на управлението на времето, някой, който работи усилено и е добре организиран, но изразходва цялото си време за незначителни задачи, може да бъде ефикасен, но не и ефективен.

* **Критерии за ефективност** /правим правилни неща/:
* Брой на клиентите.
* Брой на нови клиенти.
* Брой на лоялни клиенти.
* Оплаквания от клиенти.
* Обем продажби.
* Пазарен дял по отношение на обема продукция.
* Относителна стойност.
* Относителна качество.
* **Критерии за ефикасност /правим нещата правилно/**:
* Използване на капацитета.
* Оборотът на продажбите на едно заето лице.
* Скорост на доставката.
* Нива на запаси.
* Превръщане на запитванията в продажби.
* **Съпоставяне на ефективност и ефикасност.**





1. **Разлики между ефективност и ефикасност.**

Ефективността е цел, ориентирана към резултата, докато ефикасността е цел, ориентирана към процеса. За да разберете по-добре разликата, нека да разгледаме един пример с двама разработчици на софтуер.

Разработчик A поправи 30 грешки за 45 минути на стар и неправилно използван код. Разработчик B поправи 10 грешки за 2 часа в ключова програма, широко използвана от компанията. Разработчик A беше по- ефикасен, но не беше ефективен, защото резултатът от работата му е безполезен.

Можем да работим ефикасно върху набор от напълно безполезни задачи.

Организацията трябва да непрекъснато да поддържа на високо ниво ефективност и ефикасност, защото нейният успех се гради на тях.

### Сравнителна таблица

|  |  |  |
| --- | --- | --- |
| **Основа за сравнение** | **Ефикасност** | **Ефективност** |
| Значение | Доброто изпълнение е известно като ефикасност. | Близостта на реалния до желания резултат е известен като ефективност. |
| Какво е | Работата трябва да се извърши по правилен начин. | Изпълнявам точната работа. |
| Акцент върху | Входове и изходи | Средства и изпълнение |
| Времеви хоризонт | Краткосрочен | Дългосрочен |
| Констатиране | Изпълнение на стратегията | Формулиране на стратегията |
| Ориентация | Операции | Стратегии |

* Ефикасността има краткосрочна перспектива, а дългосрочната перспектива

е гледната точка на ефективността.

* Ефикасността е ориентирана към печалбата, докато ефективността е

ориентирана към резултатите.

* Ефикасността трябва да се поддържа по време на изпълнението на

стратегията, докато формулирането на стратегията изисква ефективност.

* Ефикасността измерва изпълнението на операции, процеси, персонал,

разходи, време и т.н. в организацията. Тя има ясен фокус върху намаляването на разходите или загубите или премахване на ненужните разходи. При ефективността се подчертава връзката на бизнес организацията с останалия свят, за да се постигне конкурентна позиция на пазара, като направи стратегии и избор на най-добрите средства за постигането на резултат.

* **Кое е по-добре - да си ефективен или да си ефикасен?**

Отговорът е - зависи от ситуацията. Има моменти, когато ефективността е по-важна, но в други моменти трябва да акцентуваме върху ефикасността.

* Когато проектът, върху който работите, има ограничения, независимо

дали става въпрос за време, усилия или ресурси, *ефикасността* е по-важна.

Понякога може да се наложи да намалите качеството, за да завърши дадена задача навреме и в рамките на бюджета. Задачите, които трябва да бъдат изпълнени, за да може след това да бъдат изпълнени други задачи са по-подходящи за работа с висока ефикасност.

* Към задачите, които са еднократни или нямат никакви зависимости, често

може да се подходи с акцент върху *ефективността*. Това е особено важно, ако не сте изпълнявали тези задачи преди и се нуждаете от достатъчно време, за да ги изпълните добре.

* Различните видове работа имат различни изисквания по отношение на

качеството. Ако сте служител по въвеждане на данни, въвеждащ хиляди отговори от проучване в електронна таблица, една грешка няма да е фатална, но ако сте хирург, последствията от една грешка може да са тежки.

Съществуват няколко фактора, които влияят на баланса между ефективност и ефикасност.



1. **Коефициент за ефективност Ееф = полезен резултат/разходи.**

Определянето на ефективността като резултатност означава, че основният акцент в съдържанието и е поставен върху постигането на **полезния резултат**, **на** **целта /ефекта/**, намираща се в числителя. Идеалният вариант е това да стане с минимум разходи и коефициента да е възможно най-голям.

Същевременно съществуват цели, които индивидът или обществото се стремят да постигнат независимо от величината на разходите, които изискват. Например: запазването на мира, здравето и живота на хората, чистотата на околната среда и др.

Ефектът, резултатът представлява абсолютна величина и се измерва в мерни единици за дължина, тегло, обем и др., докато ефективността представлява отношение между две величини (дроб).

От математическа гледна точка пет са начините за повишаване на стойността на дробта, изразяваща коефициента на ефективност:

* **Повишаване на полезния резултат при неизменни разходи;**
* **Намаляване на разходите при неизменен полезен резултат;**
* **Повишаване на полезния резултат  и едновременно с това намаляване на**

**разходите;**


* **Относително нарастване на полезния резултат и на разходите, като**

**полезният резултат расте по-бързо;**

* **Намаляване и на двете части на дробта, но  с по-висок темп на разходите;**

Намаляването на знаменателя на дробта (разходите) е ограничено от необходимостта да се гарантира потребителната стойност на произвеждания продукт и неговото качество. Проблемът за ефективността възниква тогава, когато имаме повече от един вариант за удовлетворяване на потребностите /конкуренция/.

1. **Видове ефективност.**



В зависимост от сферата на проявление бива: икономическа, социална,

екологическа, естетическа, енергийна, бизнес и др. Определянето на отношенията между отделните видове показва многообразността и степента на взаимната им зависимост.

* **Взаимодействия между икономическата, социалната и екологическата**

**ефективност.**

Стремежът към повишаването на ефективността е характерен за всички клонове на живота ни. Терминът се разпространява първоначално чрез използването му в икономиката, където се анализира връзката резултат – разходи. Повишаването на ефективността трябва да е постоянен стремеж, определен като обективно повтарящ се. Дефинирането и строгото разделяне на ефективността по видове има по скоро теоретичен характер. В практиката отделните видове така си взаимодействат, че образуват двойки, а понякога и тройки взаимно зависими видове ефективност. Например икономическата ефективност изразява не само производствени, но и социални отношения. Поради различното качествено съдържание на икономическите и социалните резултати и на икономическите и социални разходи, те не могат да бъдат обединени. Това е основание да се използва термина социално – икономическа ефективност.

Ефективността е много важно умение, което „може и трябва да бъде научено”.

Най-лесно е да научим кои са правилните неща.  Но това далеч не е достатъчно, за да бъдем ефективни.  Ефективността е път, а не крайно местоназначение.  Винаги ще трябва да откриваме правилните неща и винаги ще трябва да ги правим.

Нашият успех се измерва по постигнатите резултати, а не по начертаните планове и дадените обещания.



1. **Как да бъдем по-ефективни?**

* Фокусирайте се върху резултата.

Какво се опитвате да постигнете?

Как най-добре можете да го постигнете?

Като имате предвид резултата, проверявайте редовно дали усилията ви са целенасочени.

* Наблюдавайте! Внимавайте! Слушайте!
* Следете внимателно какво правите и какви резултати се получават.
* Измервайте напредъка си;
* Въведете контролен лист за контрол на качеството;
* Комуникирайте редовно с вашия екип;
* Получете обратна връзка и я използвайте за корекция.



1. **Как да бъдем по-ефикасни?**

* Направете предварително проучване;
* Подредете задачите по приоритет;
* Научете се да оптимизирате процесите;
* Разделете задачите на по-малки, добре дефинирани стъпки;
* Проследявайте как използвате времето си.